A TÁNCTUDOMÁNYI KUTATÓKÖZPONT HÍRLEVELE

XII. évfolyam 3. szám, 2019. december 1.

Szerkeszti: Bolvári-Takács Gábor

**tánc és kulturális örökség**

VII. Nemzetközi Tánctudományi Konferencia a Magyar Táncművészeti Egyetemen,

Budapest, 2019. november 15-16.

**A konferencia tudományos programbizottsága:**

*Bolvári-Takács Gábor* PhD egyetemi tanár, rektor

*Fodor Antal* DLA emeritus professzor

*Fodorné Molnár Márta* PhD egyetemi tanár, intézetigazgató

*Fügedi János* PhD főiskolai tanár

*Lanszki Anita* PhD tszv. egyetemi docens

*Lőrinc Katalin* DLA tszv. egyetemi tanár

*Macher Szilárd* DLA egyetemi tanár, intézetigazgató

*Nagy Péter Miklós* PhD egyetemi docens

*Németh András* DSc egyetemi tanár

*Sándor Ildikó* PhD egyetemi docens

**A konferencia szervezőbizottsága:**

*Schanda Beáta* egyetemi docens, művészeti menedzser

*Lanszki Anita* PhD tszv. egyetemi docens

*H. Major Rita* főiskolai tanár

*Ledniczky Bea* tudományos titkár

A konferencia a Magyar Táncművészeti Egyetem Művészetelméleti Tanszéke, Pedagógia és Pszichológia Tanszéke, valamint az MTE Vályi Rózsi Könyvtár és Tánctudományi Kutatóközpontja szervezésében valósul meg, együttműködésben a Magyar Tudományos Akadémia Tánctudományi Munkabizottságával. A konferencia kiadványai a Nemzeti Kutatási, Fejlesztési és Innovációs Hivatal NKFIH K115676 számú kutatása keretében jelennek meg.

**A KONFERENCIA PROGRAMJA**

**2019. NOVEMBER 15. (PÉNTEK)**

9:15-9:40 Regisztráció („B” épület, ifj. Nagy Zoltán Színházterem előtere)

9:40-10:00 Köszöntő és megnyitó („B” épület, ifj. Nagy Zoltán Színházterem)

**Bolvári-Takács Gábor** rektor

PLENÁRIS ÜLÉS

10:00-11:00

Levezető elnök: **Bolvári-Takács Gábor**

Helyszín: „B” épület, ifj. Nagy Zoltán Színházterem

10:00-10:45 **Diószegi László:** A magyar néptánc történelmi pillanatai

10:45-11:00 Kérdések, hozzászólások

11:00-11:15 Kávészünet

1. szekció: A TÁNC TÁRSADALOMTÖRTÉNETI KONTEXTUSAI

11:15-13:15

Levezető elnök: **Németh András**

Helyszín: „A” épület 106-os terem

**Forgács D. Péter**: A test, a látvány ultima rációja

**Kavecsánszki Máté**: A történeti tánckutatás lehetséges paradigmái a népi tánckultúra mentalitástörténeti elemzése példáján

**Sirató Ildikó**: A nemzeti tánc a magyar színháztörténetben. Korszakok, műfajok, stílusirányok.

2. szekció: TÁNC ÉS KULTURÁLIS ÖRÖKSÉG

11:15-13:15

Levezető elnök: **Hortobágyi Gyöngyvér**

Helyszín: „B” épület tárgyaló

**Felföldi László**: A kulturális örökségképzés problémái és kihívásai Magyarországon a tánchagyomány területén

**Egey Emese**: Aktuális néptáncos kérdések a mai finn kultúrában

**Kovács Nóra**: Szellemi örökség a globális térben: hagyományos gyakorlatok, új formák és az autenticitás keresése a tangó világában

**Németh György**: Az európai és magyar néptánctörténet hiányzó láncszemeinek felfedezése a Balkánon

3. szekció: EGYETEMI TÁNCOS KÉPZÉS ÉS DIGITALIZÁCIÓ

11:15-13:15

Levezető elnök: **Nagy Péter Miklós**

Helyszín: „A” épület 12-es terem

**Papp-Danka Adrienn**: A táncoktatás perspektívái digitális környezetben

**Lanszki Anita**: A kritikus gondolkodás és a tudatos digitális eszközhasználat fejlesztése kreatív tevékenységek segítségével a Magyar Táncművészeti Egyetem hallgatói körében

**Kukár Barnabás Manó, Knapecz Kata és Papp Nóra**: Learning Managment System és Lábán-kinetográfia. A táncjelírás online oktatásának lehetőségei

**Zimányi Gabriella**: A közösségi média hatása a hip-hop órákra és táncosaira

4. szekció: TÁNCPEDAGÓGIA, FEJLESZTÉS ÉS MÓDSZERAN I.

11:15-13:15

Levezető elnök: **Lőrinc Katalin**

Helyszín: „F” épület társalgó

**Borbáth Katalin és Farkas Andrea**: Körtánccal és táncterápiával a hátrányokkal küzdő tehetségekért

**Farkas Viola és Peti Sára**: A gyógypedagógia és a néptáncpedagógia oktatási módszereinek összekapcsolási lehetősége

**Veres Dóra**: A tánc- és mozgásterápia pozitív hatásai a 6-7 éves gyermekek idegrendszerére

**Varga Angéla**: A roma tanulók megismerése és fejlesztése az alapfokú művészeti iskolák társastánc szakjain

13:15-14:00 Ebédszünet

PLENÁRIS ÜLÉS

14:00-15:00 Levezető elnök: **Major Rita**

Helyszín: „B” épület, ifj. Nagy Zoltán Színházterem

14:00-14:45 **Patrizia Veroli:** Dance remains. Memory, archive, and the case of *Giselle*.

14:45-15:00 Kérdések, hozzászólások

15:00-15:15 Kávészünet

5. szekció: TÁNC ÉS EGÉSZSÉG

15:30-18:15

Levezető elnök: **Mády Ferenc**

Helyszín: „B” épület tárgyaló

**Geréby Fruzsina**: A táplálékmegvonás hatása a test kifáradására és a sérülések előfordulásának gyakoriságára a klasszikus balettban

**Kerekes Kristóf**: A táplálkozás szerepe a táncoktatásban, annak teljesítménynövelő és preventív hatása **Kovácsné Bobály Viktória:** Új gerincprevenciós mozgásprogram alkalmazása táncosoknál **Szászi Beáta**: Táplálkozástudomány helye a táncpedagógus képzésben

**Szűcs Alexandra**: A táncpedagógus szerepe az egészséges testkép kialakulásában és a testképzavar megelőzésében

**Tenki Tamás**: Légzés jelentősége a táncban

6. szekció: FOLKLORISZTIKA I.

15:30-18:00

Levezető elnök: **Dóka Krisztina**

Helyszín: „A” épület 12-es terem

**Karácsony Zoltán**: Egyéniség és közösség a közép-erdélyi legényes hagyományban

**Balogh János**: Az ugrós

**Knapecz Kata**: Kéty táncos öröksége

**Lévai Péter**: Az improvizáció értelmezése és megjelenítése a magyar néptánc oktatásának módszertanában

**Fügedi János**: Improvizáció és előre tervezés: Mozdulattartalom-alapú továbblépés a néptáncpedagógiában

7. szekció: AZ EGYETEMI TÁNCOS KÉPZÉS MÓDSZERTANA

15:30-18:00

Levezető elnök: **Macher Szilárd**

Helyszín: „A” épület 106-os terem

**Fodorné Molnár Márta**: A koncentrációs készség fejlesztése a tánc által

**Újvári Milán**: Szemléletváltás a táncoktatásban - a funkcionális mozgásminta szűrés alapelvei és módszertana

**Adamovich Ferenc**: Fizikai színházi tréning táncművészeknek

**Grecsó Zoltán**: A vizualizáció lehetőségei a táncoktatásban, az Erik Franklin módszer - elméleti workshop

8. szekció: TÁNC ÉS TÁRSMŰVÉSZETEK

15:30-18:00

Levezető elnök: **Sirató Ildikó**

Helyszín: „F” épület társalgó

**Marx Laura**: Különös tánc egy különös (viktoriánus) fa körül

**Nagy Péter Miklós**: „*Mint Salomé a nagy Luininak vásznán*” Salome alakja a képzőművészetben

**M. Nagy Emese**: *„Ez hát a hangom, ez a hajlékony test.”* - Tánc a kortárs magyar költészetben

**Varga Nóra Berta**: A tánc mint a vizuális színház elemi tényezője

**Kovács Péter**: Kortárs tánc a poszthumán korban

18:30 - 20:00 **Grecsó Zoltán:** A vizualizáció lehetőségei a táncoktatásban - gyakorlati workshop Helyszín: „D” épület 7-es terem

**2019. NOVEMBER 16. (SZOMBAT)**

9. szekció: TÁNCTANÍTÁS ÉS TÁNCKULTÚRA

09:00-11:00

Levezető elnök: **Széll Rita**

Helyszín: „A” épület 106-os terem

**Pál-Kovács Dóra**: A tánc érintéseinek értelmezési lehetőségeiről két adatközlői csoport tükrében

**Szecsődi Barbara**: Néptánctanítás a korai táncházakban

**Tóthné Pásztor Ágota**: Egyesület és tánckultúra. A Balmazújvárosi Katolikus Otthon táncélete

**Pirovits Árpád**: Ma tanuljuk, a tegnap tanáraitól, a tegnapelőttet - A magyar sztepptánc története

10. szekció: FOLKLORISZTIKA II.

09:00-11:00

Levezető elnök: **Fügedi János**

Helyszín: „A” épület 12-es

**Sándor Ildikó**: Kísérlet a népi játékok morfológiai elemzésére a körkerülő versenyfutás játéktípus

példaanyagának felhasználásával

**Gordos Anna**: A kendő a játékban és a táncban

**Kovács Henrik**: A néptánc funkciókutatásának magyar vonatkozásai

**Péterbencze Anikó**: Újabb adatok a moldvai csángó lakodalom rituális elemeinek vizsgálatához

11. szekció: MAGYAR TÁNCMŰVÉSZET AZ '50-ES ÉVEKBEN

09:00-11:00

Levezető elnök: **H. Major Rita**

Helyszín: „B” épület tárgyaló

**Gara Márk**: Közös örökségünk-e *A diótörő* (1950)?

**Bolvári-Takács Gábor**: Adatok a Magyar Állami Népi Együttes alapításának történetéhez (1950-1951) **Abdulwahab Nadia**: Új színpadi táncművészet és/vagy propaganda tánckirakat - A Magyar Állami Népi Együttes az ötvenes években

**Lengyel Emese**: Az operett és az operett-tánc megjelenése a *Táncművészet* folyóiratban 1952 és 1956 között

12. szekció: TÁNCPEDAGÓGIA, FEJLESZTÉS ÉS MÓDSZERTAN II.

09:00-11:00

Levezető elnök: **Lanszki Anita**

Helyszín: „F” épület társalgó

**Gulya Nikoletta**: Egy inkluzív táncprodukció fogyatékossággal élő emberekkel kapcsolatos attitűdökre gyakorolt hatásának vizsgálata

**Füsi Gyöngyi**: A fejlesztés kincsesládája: Kreatív gyerektánc az iskolában

**Kun Katalin**: A néptáncoktatás lehetősége: a Fürkész 4D projektszemléletű, komplex népművészeti képzés **Lőrinc Katalin**: *„Mit. mondhat el rólunk a mozdulat...?”* - gyermekek között az országban: érzékenyítő projekt

11:00-11:30 Kávészünet

13. szekció: A TÁNCMŰVÉSZET NAGY SZEMÉLYISÉGEI

11:30-13:30

Levezető elnök: **Gelenczey-Miháltz Alirán**

Helyszín: „B” épület tárgyaló

**H. Major Rita**: A világjárás művészete. Utazás és kulturális örökség Maurice Béjart művészetében

**Neumann Ilona**: Fülöp Viktor a szín- és táncművész

**Alencsik Melinda**: Vezet a ritmus és tanít is - Pierre Dulaine munkássága

**Fodor Antal**: *A próba* - egy siker létrejöttének kálváriája

14. szekció: MOZDULATMŰVÉSZET

11:30-13:30

Levezető elnök: **Németh András**

Helyszín: „A” épület 12-es terem

**Boreczky Ágnes**: A modern tánc kezdetei Magyarországon

**Balogh Brigitta**: Dienes Valéria orkesztikájának helye a magyar kulturális örökségben **Ábrahám Nóra**: Szentpál Olga rendszertanának strukturális elemzése

**Pálosi István**: A mozdulatművészet szerepe és hatásai a kulturális fejlődésre Magyarországon

15. szekció: TÁNC ÉS ZENE

11:30-13:30

Levezető elnök: Retkes Attila

Helyszín: „A” épület 106-os

**Széll Rita**: Ritmikai kérdések a *noble danse* rekonstrukciójában

**Kovács Ilona**: *„Idióta történet. Nem érdekel.”* - Claude Debussy „játékai” *Jeux* című tánckölteményében

**Hubai Gergely**: A szerpentin tánc és a filmzene születése

**Tóth Emese**: *„Circus”* - Historikus hangszerek Gene Kelly pantomimjében.

16. szekció: A TÁNCTÖRTÉNETI KUTATÁSOK MÓDSZERTANA

11:30-13:30

Levezető elnök: **Sándor Ildikó**

Helyszín: „F” épület társalgó

**Péter Petra**: Az első magyarországi kortárstánc előadás elemzése a Philther segítségével - Angelus Iván: *Tükrök* (1982)

**Ratkó Lujza**: Stílusismeret a néptáncban

**Szőnyi Vivien**: Miről beszél a táncfilm? - Filmkészítés a *kutató* és a *kutatottak* által szervezett táncalkalmak során

**Both József**: Tanulástól a tanításig - Válaszúti táncok megismerése és továbbadása

17. szekció: SEREGI 90 - A MŰVÉSZ ÉS ALKOTÁSAI. EMLÉKEZÉS, ÉRTÉKELÉS, KITEKINTÉS

11:30-13:30

Szekcióvezető: **Csillag Pál**

Helyszín: „B” épület, ifj. Nagy Zoltán Színházterem

**Bolvári-Takács Gábor megnyitó beszéde**

**Vetés és számvetés**

Rektori megnyitó a Magyar Táncművészeti Egyetem VII. Nemzetközi Tánctudományi Konferenciáján, Budapest, 2019. november 15.

„Kiment a magvető vetni, és amint vetette a magot, néhány az útfélre esett, jöttek a madarak, és felkapkodták azokat. Más magok köves helyre estek, ahol kevés volt a föld, és azonnal kihajtottak, mert nem voltak mélyen a földben; de amikor a nap felkelt, megperzselődtek, és mivel nem volt gyökerük, kiszáradtak. Más magok tövisek közé estek, és amikor a tövisek megnőttek, megfojtották azokat. A többi viszont jó földbe esett, és termést hozott.” (Máté 13:3-7)

Hölgyeim és uraim, nem azért idéztem Máté evangéliumát, a magvető példázatát, hogy prédikációt tartsak. Amit mondani fogok, az a magyar tánctudományra vonatkozik. Merthogy eddig minden úgy történt, ahogy az imént felolvastam.

*Néhány mag az útfélre esett és a madarak felkapkodták*. Amikor új tudományos eredményeinket doktori disszertációk formájában különböző egyetemek doktori iskoláiban benyújtjuk és megvédjük, otthagyjuk a magot. Nem vész kárba: az iskola felhasználja, a fokozatot kiadja - de itt vége van. Az eredmények nem kumulálódnak, nem válnak egy intézményes tánctudományi képzés részévé, mert ilyen egyelőre nincs.

*Más magok köves helyre estek, és mivel nem volt gyökerük, kiszáradtak*. Ez a tápanyag utánpótlás hiánya. A hazai tánctudománynak nem sikerült az olyan mélyen beágyazódnia, mint mondjuk a Bartók és Kodály nevével fémjelzett zenetudománynak. Mi mindig mindent újrakezdünk. A Táncszövetséget háromszor alapították meg. A Táncművészet folyóiratot négyszer kellett elindítani. Vályi Rózsi tánctörténeti kutatócsoportja, majd a Táncszövetség tudományos tagozata, majd a Magyar Tánctudományi Társaság egymás után elindultak, majd megszűntek. Márpedig amíg nincs szilárd intézményi háttér, addig nem jutunk előre.

*Más magok tövisek közé estek*. Fontos leszögezni: a tövis nem káros! A tövis a növény önvédelmi eszköze. Más tudományágaknak az önvédelem sikeresebben ment. A tánckutatás csak különböző diszciplínákhoz társulva tudott életben maradni. E tudományágak természetesen saját fogalmi apparátusukat alkalmazták, ugyanakkor gondoskodtak a kutatási eredmények nyilvánosságra hozásáról, és ez nagy szó. Csak a példa kedvéért: a néptánc esetében ilyen a zenetudomány és a néprajz, a szakmódszertannál a neveléstudomány, a mozdulatművészet esetében a művészettörténet, a táncmedicinánál a sporttudomány. A táncot felkaroló tudományágak érdemei múlhatatlanok, de előbb-utóbb nekünk kell kialakítanunk saját életterünket.

*A többi mag jó földbe esett és termést hozott*. Régóta merem remélni, hogy a Táncművészeti Egyetem ilyen „jó föld”. 2007 óta ez a hetedik konferenciánk. Vannak kutatócsoportjaink, kiadványsorozataink, akadémiai munkabizottságunk. Van tánctudományi kutatóközpontunk, mint szervezeti egység, s ha lesz doktori iskolánk, lesz tudományos utánpótlás, lesz perspektíva.

A mai és a holnapi program előadóitól azt kérem, mutassák be tudásuk legjavát, és ne feszélyezze őket, hogy egy még mindig csak formálódó tudományos közösség tagjai, amely egyelőre a magvetésnél tart - hogy lehessen majd számvetés is.

Köszönöm figyelmüket, a konferenciát megnyitom!